
Mircea Vulcănescu şi Alexandru Dragomir 
în Cercul de la Andronache înfiinţat de Noica 


„Nu cerem de la lume decât putinţa dezvoltării pacinice. Nu voim decât să putem fi un stat de cultură în această parte 
înăsprită a Europei” (M. Eminescu, 11 aprilie 1878, apud Al Husar. Avem o misiune, 2004, p. 271). 


În plin cataclism, când lumea 
românească vândută imperiului 
sovietic prin Convenţia de la Yalta (a 
se vedea N. Baciu, Yalta şi crucificarea 
României, ed.I, 1984 în engl., fr., 
germ.) se prăbuşea sub loviturile date 
pe la spate de aliaţi, Constantin Noica 
(0 împreună cu Mircea Vulcănescu, 

Alexandru Dragomir, şi alți câțiva se 
ÎN retrăseseră în domeniul filosofiei, 

discutând dialogurile platonice la 
Andronache, în casa cea nouă a filosofului revenit de la Sinaia 
în Bucureşti. 

Cu dialogul Fedon fusese meditat Noica de poetul şi 
romancierul Constantin Fântâneru (1907-1975), absolvent de 
limbi clasice împreună cu Dan Botta. Amintindu-şi de 
Vulcănescu din perioada „Andronache”, dar şi din timpul 
Asociaţiei „Nae Ionescu” în cadrul căreia s-au publicat primele 
patru volume din opera iniţiatorului şcolii trăiriste, — prima 
şcoală de filosofie românească (v. Isabela Vasiliu-Scraba, În 
labirintul răsfrângerilor. Nae Ionescu prin discipolii săi : P. 
Ţuţea, Emil Cioran, C. Noica, Mircea Eliade, Mircea Vulcănescu 
şi Vasile Băncilă, Slobozia, 2000) pe care ideologii comunişti 
s-au repezit care mai de care să o desconsidere -, Noica va 
consemna la şaptezeci de ani că prietenul său arestat în 1946 
era asemeni unei „stihii a naturii care trecea prin cultură” (C. 
Noica, O amintire despre Mircea Vulcănescu, în Almanahul 
literar, 1984, p.37). 

Întors (pentru mobilizare) de la Freiburg unde lucrase 
cu Heidegger la o teză despre Hegel (şi mai apoi scăpat cu 
viață din războiul dus pentru Transilvania de Nord-Vest alipită 
de Hitler Ungariei în septembrie 1940), Alexandru Dragomir 
intenționa să facă un doctorat în Platon (v. Isabela Vasiliu- 
Scraba, Propedeutică la eternitate. Alexandru Dragomir în 
singurătatea gândului, Ed. Star Tipp, 2004). Într-un interviu 
luat în iunie 2000 el îşi amintea cum se fereau universitarii 
bucureşteni de idealistul Platon, la vremea când materialismul 
se lățea cu aceeaşi viteză cu care închisorile se umpleau cu 
oameni nevinovați. 

Întâi Alexandru Dragomir (1916-2002) s-a dus la Mircea 
Florian (1888-1960), desigur înainte ca profesorul sexagenar 
(2) să devină ţinta atacurilor ideologilor Henri Wald (0 istorie 
burgheză a dialecticii, referitoare la vol. M. Florian, Dialectica 
de la Platon la Lenin, Ed. Casa Şcoalelor,1947) şi N. Tertulian 
(Profesorul M. Florian reprezentant al reacţiunii filosofice în 
universitatea românească) şi să fie (ca şi Blaga, Ştefan Bezdechi, 
şi mulți, mulți alții) înlăturat din învățământul superior. 

Refuzând a conduce un doctorat în Platon, fostul său 
profesor l-a trimis la specialistul în limba elină spunându-i (în 
1946) că „asta-i teză de elină, nu de filosofie”. De fapt însuşi 
Florian, în ultima sa carte publicată la Casa Şcoalelor în 1947, 
abordase dialogurile târzii ale filosofului grec, fapt pe care l-a 
plătit în 1952 cu arestarea „administrativă” (adică fără justificare 
de nici un fel), când a fost chinuit după gratii 8 luni în şir 
pentru felul nepotrivit în care prezentase dialectica la Platon 
şi la Lenin. 

Pe Alexandru Dragomir elenistul D.M. Pippidi l-a refuzat 
afirmând contrariul spuselor lui Florian: „asta e o teză de 
filosofie, nu de elină” 9. În jurnalul ei, Jeni Acterian nota în 
1946 cum îi vorbea Sănduc despre Platon, cu „interes vibrant 
şi tragic”, disecând noțiunile cu o ezitare menită a atrage atenția 
asupra „relativității oricărei afirmaţii care trece dincolo de un 
anumit plan”, trăsături ce-i amintiseră de marea personalitate 
a profesorul Nae Ionescu, singurul om de la care a „învățat 
ceva” (Jurnalul unei ființe greu de mulțumit, Bucureşti, Ed. 
Humanitas, 1991, p.434). 

De la Chiriacu, moşia familiei sale care-i solicita din 
când în când prezența, Constantin Noica îi scria lui Mircea 
Vulcănescu pe 16 aprilie 1946: „Acum mă gândesc din nou la 
Lysis [manuscrisul va fi publicat după un sfert de veac de la 
scrierea lui] şi la zilele când am să vă regăsesc” (0. Vulcănescu 
n-a mai fost de „regăsit”, fiind arestat la Arsenal între 18 mai şi 
28 mai 1946, cînd a scris acel jurnal citat copios în filmul 
cripto-comunist difuzat de TV-Cultural pe 3 oct.2009, în timp 
ce imaginea mai arăta şi Aiudul, spre manipularea privitorilor 
ispitiți să creadă că viața lejeră din închisoarea de la Arsenal ar 
fi fost la fel cu cea din închisoarea din Aiud. 

Pe 30 august 1946 Mircea Vulcănescu avea să fie din 
nou arestat, de astă dată până la moartea survenită în octombrie 
1952 (v. Măriuca Vulcănescu, Desfăşurare cronologică, în vol. 
Mircea Vulcănescu, Ultimul Cuvânt, Bucureşti, Ed. Crater, 
2000). 

Sora filosofului Vulcănescu (urmând şi ea a fi băgată 
după gratii) notase că în 20 decembrie 1947, la Curtea de Apel, 


procurorul ceruse achitarea lui Mircea Vulcănescu, condamnat 
la 8 ani într-un proces din 10 oct. 1946, dar suspendat din 
postul de Director al Datoriei Publice abia pe 11 iulie 1947. 

În decembrie 1947 încă mai era ministru de justiţie 
Lucrețiu Pătrăşcanu (1900-1954) care urma să fie şi el arestat 
în primăvara anului 1948. Pătrăşcanu dorea achitarea lui M. 
Vulcănescu despre care scrisese că muşcă din Dumnezeire ca 
viermele din fruct (v. L. Pătrăşcanu, Curente şi tendințe în 
filosofia românească, Bucureşti, 1946 ; Ed. Politică, 1971). Pe 
30 decembrie 1947 Regele a abdicat şi mercenarii ocupantului 
sovietic au proclamat „democraţia populară”, cu o constituție 
din care nu lipsea rolul conducător al URSS. Ministru de externe 
era Ana Pauker iar ministru de justiție Avram Bunaciu, care l-a 
înlocuit pe Lucrețiu Pătrăşcanu, asasinat în puşcărie de şeful 
Securităţii, agentul sovietic Ghe. Pintilie (Pantiuşa 
Bodnarenco). 

În apărarea citită la procesul din octombrie 1946, când 
mascarada democraţiei regimului Petru Groza nu-şi arătase 
încă adevărata sa față, Mircea Vulcănescu spusese că „fără 
dreptate nu este posibilă convieţuirea omenească”. În partea 
a doua a filmului cripto-comunist despre Mircea Vulcănescu 
difuzată pe 10 oct. 2009 la TV-Cultural, s-a extras acest citat, 
nespunându-se nimic despre contextul politic care i-a anulat 
din start orice conținut de adevăr. Abuziva arestare a ministrului 
de justiție Pătrăşcanu, şi chiar farsa de proces în care a fost 
condamnat Mircea Vulcănescu au demonstrat cu prisosință 
lipsa dreptății. În contextul politic al acelor ani, şi „conviețuirea” 
era o vorbă în vânt, prin nesfârşitele abuzuri, prin arestările pe 
întuneric şi prin crimele comise în văzul lumii. 

În 1946 revista „Fapta” publicase un grupaj de 
fragmente din scrierile comunistului J.P. Sartre. Mircea 
Vulcănescu - deşi fusese avertizat de un vecin care lucra la 
Frontul de Apărare Naţională că figurează pe lista celor ce 
urmează a fi arestaţi (6 —, în loc să se pună la adăpost de urgia 
vremurilor, a scris atunci, pentru cercul de la Andronache reunit 
în casa lui Noica, „Note împotriva filosofiei existențiale a lui 
J.P. Sartre din punctul de vedere al Dimensiunii româneşti a 
existenței” (inedit). 

Cu doi ani înainte de marea trecere, Alexandru 
Dragomir l-a evocat (în 2000) pe fostul său profesor Mircea 
Vulcănescu. La început pentru a spune că a făcut parte dintr-un 
grup de studenţi [Octavian Nistor, Mihai Şora, Jeni Acterian, 
Antoaneta lordache/Bodisco etc.] care au fost „foarte influențați 
de Mircea Vulcănescu”. Apoi spre a ilustra ideea că în filosofie 
„nu cantitatea contează foarte mult”, ci calitatea gândirii. La 
vremea întâlnirilor din casa lui Noica de la Andronache, dintre 
multele studii şi articole publicate de fostul său profesor de 
etică prin reviste, Dragomir nu citise probabil decât studiile 
din cele două volume de Izvoare de filosofie, „care nu era o 
revistă de largă răspândire. Era un soi de volum de studii.” (v. 
Isabela Vasiliu-Scraba, A. Dragomir, înterviu comentat şi refăcut 
după cenzurarea sa în Observatorul cultural, în rev. Asachi din 
Piatra Neamţ, numerele din 2008 şi 2009). La publicarea 
interviului (înregistrat de Fabian Anton) în „Observatorul 
cultural” redacţia a falsificat pe alocuri dialogul, punând unele 
replici ale tânărului interlocutor pe seama lui Alexandru 
Dragomir. 

Ne referim la opinia tânărului Fabian Anton după care 
gândirea filosofică a lui Mircea Vulcănescu ar fi de citit în cele 
5 volume scoase de Marin Diaconu. În realitate, Alexandru 
Dragomir credea că gândirea fostului său profesor de etică n-ar 
fi ilustrată decât de lucrările publicate în timpul vieții lui Mircea 
Vulcănescu. Tipărirea de lucrări neterminate, de schițe şi de 
ciorne păstrate de familie nu putea să-i aducă filosofului 
martirizat la Aiud decât mari deservicii, mai ales că repunerea 
sa în circuitul cultural după jumătate de secol s-a început cu 
ciorne publicate înaintea oricărei alte scrieri finisate de autor 
(v. nefericitul volum scos de Marin Diaconu la Editura Fundaţiei 
Culturale Române în 1991, ca o primă „victorie” post- 
comunistă). 

Odată cu întâia publicare integrală a interviului luat de 
Fabian Anton lui Alexandru Dragomir (în revista „Asachi” din 
2008 şi 2009) noi am restabilit (după înregistrarea de pe casetă 
realizată) replicile modificate de „Observatorul cultural”. Astfel 
a reieşit că Alexandru Dragomir (în mod indirect şi politicos) 
nega existența unei gândiri autentic filosofice la cei care lau 
frecventat întâi pe Noica la Păltiniş (9, apoi pe el. 

Marginalizat prin teroarea ideologiei statului 
polițienesc, Constantin Noica îi scria lui Alexandru Dragomir 
pe 18 decembrie 1949 că este „cel mai înzestrat cap filosofic” 
pe care l-a întâlnit. În vara anului 2000, fostul elev al lui Mircea 
Vulcănescu spusese că (în ce priveşte filosofia) în țara orbilor, 
chiorul este împarat. În sensul că el, Alexandru Dragomir, este 
«cel mai mare» filosof pentru că între contemporanii români de 


DN 


care are ştiinţă, gândirea sa nu are concurență. Despre 
profesorul său M. Vulcănescu, Alexandru Dragomir spunea că 
şi „dacă ar fi rămas numai Dimensiunea românească a existenței 
(1944), numai asta de ar fi să o iei şi să o interpretezi şi tot ai 
avea destul material pentru a-ți da seama şi cine a fost 
Vulcănescu, şi ce largi posibilități şi orizonturi deschide 
gândirea lui” (v.Alexandru Dragomir, interviu din iunie 2000 
publicat de noi în rev. „Asachi”, Piatra Neamţ, 2009). 

Fără a da semne că lar fi interesat vreodată orizonturile 
deschise de gândirea lui Mircea Vulcănescu, trecută de el 
mereu sub tăcere, într-o emisiune de radio difuzată pe 3 aprilie 
1995 Andrei Pleşu se auto-imagina păşind pe urmele „modelului 
cultural” oferit de filosof (v. CD-ul din vol. Mircea Vulcănescu, 
Cuvinte pentru fratele rămas departe, Buc., 2004 şi rev. 
Manuscriptum 1-2/ 1996, p.107-111; ). Sigur, în „modelul 
Vulcănescu” fostul comunist nu cuprinsese arestarea fără de 
vină a filosofului ucis de gardianul care l-a pedepsit să stea 
dezbrăcat o noapte întreagă la temperaturi de îngheţ. Fiindcă, 
aşa cum stă scris pe cărțile lui Vulcănescu, pentru fosta Editură 
Politică devenită Humanitas condamnarea lui Vulcănescu nu ar 
fi fost făcută într-o farsă de proces. 

Povestea cu încarcerarea drept pedeapsă pentru 
îndrăzneala lui Mircea Vulcănescu de a-i învăța la Aiud 
româneşte pe gardienii maghiari a notat-o Titus Bărbulescu: 
„A doua zi dimineață, M. Vulcănescu devenise un sloi de ghiață, 
după o noapte petrecută pe un ger de -20 de grade. Aşa l-au 
aflat şeful temnicerilor de altă limbă, şi tovarăşii săi, a doua zi 
dimineața. Țurţure de ghiață, cu ochii deschişi, mort cu ochii 
vii. Se făcu ziuă, dădu soarele. Din ţuţurele cu ochii vii, s-a 
toropit atunci o lacrimă; apoi alta, alta, prelingându-se şi 
împreunându-se în sânul mumei-fire cu cele ale osândiţilor de 
limbă românească, în acea dimineaţă de iarnă, când aceştia 
şi-au luat rămas bun de la răposatul Mircea Vulcănescu, 
închinându-se, şoptind: Să-i fie țărâna uşoară şi Dumnezeu să-i 
ierte pe călăi — căci numai de la EI poate veni iertarea...De la 
cea mai frumoasă inteligență românească pe care norocul m-a 
învrednicit s-o cunosc” (v. prefața lui Titus Bărbulescu la vol. 
Mircea Vulcănescu, Războiul pentru întregirea neamului, 
Bucureşti, Ed. Saeculum I.0., 1999, p.17). 

Probabil că ceea ce i-a reținut atenţia aşa-zisului discipol 
al lui Noica (dezinteresat de gândirea lui Mircea Vulcănescu şi 
de filosofia noiciană) a fost constatarea că „modelul cultural 
Vulcănescu” nu presupune scrierea prea multor cărți, întrucât 
filosoful asasinat la Aiud „n-a lăsat foarte mult în planul operei” 
(v. A. Pleşu în rev. Manuscriptum, 1-2/1996), la capitolul 
cantitate simțind o oarecare înrudire. De aceea s-a şi grăbit cu 
traducerile şi apoi cu volumele omagiale. În primul an de 
existenţă al Institutului de Istoria Religiilor, în marginea operei 
formată din câteva eseuri cuprinse în două cărți de cca. 250 de 
pagini (Andrei Pleşu, Limba păsărilor, 1994 şi Despre îngeri, 
2003), doi salariați ai noului Institut condus de Pleşu s-au 
îndemnat unul pe altul să scoată cu grăbire două volume 
omagiale: Mihai Neamţu şi Bogdan Tătaru Cazaban (coord.), 
In Honorem Pleşu, Ed. Humanitas, 2009 şi Essays in honour of 
Plesu, Zeta's book, 2009, lansate pe 22 aprilie 2009. Iată şi 
specialiştii în filosofia religiilor care-l omagiază pe directorul 
Institutului de Istoria Religiilor „adăpostit sub cupola 
Academiei”: Dan C. Mihăilescu, Vladimir Tismăneanu, H.R. 
Patapievici, Andrei Oişteanu (nepotul lui L. Răutu), Anca 
Oroveanu (fata lui Leonte Răutu), Gabriel Liiceanu, cei doi 
salariați care au coordonat volumele şi alții. 

Dar „modelul Mircea Vulcănescu” trebuie să-i fi plăcut 
lui Andrei Pleşu şi fiindcă filosoful a spus înainte de moarte „să 
nu ne răzbunați”, dovedind astfel o „împlinire etică”. Această 
„etică” i-ar fi plăcut lui în mod special. Fiindcă filosofia 
aducătoare de libertate spirituală (apud Noica) îi păruse lui 
Pleşu produsul unor minți reci, insuficientă şi evazionistă, 
iubind reprezentanţii geniali ai omenirii dar fugind de salvarea 
obligatorie a tuturor oamenilor atât de frumos explicată de 
etica materialist-dialectică (v. Andrei Pleşu, Minima moralia, 
1988, p.97-102 şi A. Pleşu în Jurnalul de la Păltiniş, 1983, 
p.177). După propriile-i afirmaţii, sfințenia lui Vulcănescu [ucis 
pe-ndelete prin bătaie, frig, foame şi lipsă de asistență medicală 
(7 la Jilava şi Aiud] l-ar fi inspirat pe tânărul comunist când 
acesta a schițat (în cadrul mai larg al eticii comuniste) o 
„morală” prin câteva eseuri tipărite de revista Viaţa 
Românească. Preferată îi era la patruzeci de ani etica în doi 
timpi desfăşurată în jurul cuplului lumină-întuneric, spirit solar 
şi spirit selenar, care, desigur, nu i-au amintit de spiritele 
luminate (Mircea Vulcănescu, Alexandru Maecu, Nichifor 
Crainic, Radu Gyr, lon Petrovici, George Brătianu, Traian 

Brăileanu, Ştefan Neniţescu, C. Noica, Dinu Pillat, Vasile 
Voiculescu, Sandu Tudor, dr. Nicolae Roşu, George Fotino, 
Barbu Solacolu, Alexandru Marcu, Valeriu Gafencu, Virgil 
Maxim, Costache Oprişan, Sergiu Mandinescu, Dumitru 
Murăraşu, Paul Sterian, Dimitrie Cuclin, Sergiu Dan, Constant 
'Tonegaru, on Caraion, Al. O. Teodorescu, Mircea Florian, Alice 
Voinescu, N. Balotă, Ovidiu Cotruş, Horia Stanca, Marcel 
Petrişor, Al. Paleologu, Emil Manu, Radu Cioculescu, Benedict 
Ghiuş, I.D. Sârbu etc.) schingiuite în întunericul puşcăriilor. 

Se pare însă că, în opinia lui Pleşu, „înrudirea” sa cu 
M. Vulcănescu nu s-ar limita la cantitativul redus al operei. Ar 
mai exista şi cealaltă conexiune, cam scremută, evidențiată la 
Radio în 1995 chiar prin invocarea Moralei sale minime din 
1988. Deşi trasă de păr, conexiunea aceasta a fost, ca să spunem 
aşa, reactualizată în 2004 prin volumul de la centenarul naşterii 
lui M. Vulcănescu în care s-a cuprins pe CD interviul difuzat pe 
unde radio cu zece ani mai înainte (9. Ocazia de a invoca texte 
ale comunistului Pleşu fără nici o legătură cu eseistica filosofică 
a lui Mircea Vulcănescu nu se putea rata cu nici un chip! 

În filmul despre Mircea Vulcănescu din 3 oct. 2009 de 
la TV Cultural, în decorul oferit de personalitatea gânditorului 
religios s-a fructificat iarăşi un oarecare prilej (la fel de tras de 
păr ca şi acela invocând morala minimă din 1988) 
spre a se fixa în capul telespectatorilor profilul 
de „angelolog” al omagiatului director, prin cele 
două volume scoase în 2009 de salariaţii săi de 
la Institutul de Istoria Religiilor înființat în 2008. 
În filmul realizat de Vasile Alecu pretextul l-a 
constituit „oglindirea”. 

Într-adevăr, pe când se întâlneau în casa 
lui C. Noica de la Andronache tânărul Alexandru 
Dragomir a citit un studiu scris pentru publicare 
(Despre uitatul în oglindă) şi rămas nepublicat 
pe motiv de perspectivă anacronică. În nişte 
ciorne alcătuite după lectura studiului, Mircea 
Vulcănescu a schițat pe trei pagini o „replică 
valorând cât un tratat despre speculație (de la 
speculum, oglindă)”, îşi amintea Constantin 
Noica (v. O amintire despre Mircea Vulcănescu, 
în Almanahul literar, 1984, p.36). 

În filmul despre M. Vulcănescu dat la 
pe 3 oct. 2009 la TV Cultural, după ce Ioana 
Diaconescu este arătată în oglindă, se invocă mintenaş foile 
scrise de Mircea Vulcănescu în 1945-1946 pe tema oglindirii. 
Apoi se supralicitează situația, avansându-se ipoteza fantezistă 
că filosoful Mircea Vulcănescu ar fi intenționat să scrie un 
întreg tratat de metafizică a oglinzii, dar n-a mai apucat. După 
această minciună se îmbulzesc şi îngerii lui Pleşu. Fosta colegă 
de liceu a lui Andrei Pleşu citează din cursul despre îngeri 
ținut de ministrul culturii post-decembriste fraza cu îngerii 
care oglindesc chipul lui Dumnezeu. Pentru că în fragmentul 
citat se află cuvîntul „oglindire” poeta arătată în oglindă spune 
fără să clipească o nouă minciună: Anume că Andrei Pleşu ar fi 
reluat „creator” idei ale filosofului Mircea Vulcănescu. 

Nimeni nu s-a întrebat, cum i-au trecut prin minte poetei 
Ioana Diaconescu fantasmagoriile cu „idei de-ale lui Vulcănescu 
pe care Pleşu le-ar fi preluat creator”. Căci atât arta 
cinematografică, cât şi fanteziile poetice nu necesită nici o 
argumentare. Doar manipularea şi-a atins scopul. Fiindcă latura 
de aşa-zis „angelolog” a fostului comunist călcând „la zenit” în 
urma modelului solar stins în zorii zilei de 28 octombrie 1952 
nu fusese suficient de bine scoasă la lumină. Deşi omagiată în 
acelaşi an de tovarăşi critici şi mai puţin critici, fațeta sa de 
„angelolog” ar fi rămas cumva în umbră, stingheră, dacă n-ar fi 
fost iluminată indirect de un filosof martir folosit fără jenă în 
acest scop. 


Isabela VASILIU-SCRABA 


Note. 

1-, Scrisori din Câmpulung. Constantin Noica-Gh. Staicu, 
ediție îngrijită de Ioan Crăciun şi Adina Ştefan, Bucureşti, Ars 
Docendi, Univ. din Bucureşti, 2009. Din corespondenţa lui Constantin 
Noica cu Gh. Staicu aflăm că Noica n-a apucat să se bucure de casa 
pe care o construise la Andronache decât doi ani. Dar şi că pentru 
filosof cei doi ani fuseseră „esenţiali” (v. scrisoarea din 19 febr.1952), 
poate şi datorită ultimelor sale întâlniri cu Mircea Vulcănescu. 

2-v. Cronobiografia alcătuită de A. Michiduţă în volumul în 
care s-a tipărit cursul (iniţial litografiat) de Introducere în filosofie 
ţinut de Mircea Florian în 1930-1931 (Philosophia perennis, Cluj- 
Napoca, Ed. Grinta, 2004, p. 41). 

3 v, Alexandru Dragomir: „Din ianuarie 1945 şi până la 
pensionare am fost pierdut pentru filosofie, pentru propriile mele 
interese”, fragment din interviul din anul 2000, în rev. Asachi, 
Piatra Neamţ, Nr.3/239 din 2008, p.5. 

4 Scrisoarea lui Constantin Noica s-a publicat în rev. 
Manuscriptum, 1-2/1996, Anul XXVII, număr special Mircea 
Vulcănescu, p.294. 

5. cf. Măriuca Vulcănescu în filmul „Mircea Vulcănescu”, 
partea I, TV Cultural, 3 oct. 2009. După arestarea ei la 18 ani, exact 
în anul când rămăşiţele pământeşti ale filosofului martirizat la Aiud 
urmau a fi aruncate la grămadă în Râpa Robilor, Măriuca Vulcănescu 
va suferi doi ani de detenție. În cripto-comunismul de după 1990 ea 
a avut bucuria să vadă tipărite scrieri ale tatălui său, amânate ani de 

Alambicul lui Ianus 


Karl Marx a trăit timp îndelungat într-un 
apartament mic (trei metri pătrați) la Londra. Îngrijorată 
de mizeria lui Karl, mama lui îi spunea mereu: „În loc să fi 
descris Das Kapital, ar fi fost mai avantajos să ai un capi- 
tal”. 


Metafizica buddhistă (1). Indiferent de subiectul 
ales, interlocutorul buddhist îşi va îndrepta privirea spre 
percepţia vacuităţii, a nondualității, a distincției dintre ceea 
ce este ultim sau convenţional şi a modalităților — salvivice 
- deschizând în acest fel perespectivele transcendenței. 

Metafizica buddhistă (II). Vacuitatea nu este 
altceva decât lumea aşa cum este, fără a proclama 
inexistenţa lucrurilor, susținând faptul că existenţa nu este 
fundată de nicio esenţă, de nicio natură proprie, de nicio 
substanțialitate. Vacuitatea, ca atare, nu este neant. 


v-as tun Regatta a Maniaas 


„Nous sommes ns pour porter le temps, non pour 
y soustraire.” 
(Jean -Paul Dadelsen) 


YMIR. Monstru uriaş (mitologia nordului/ Islanda), 
bisexual ca şi TUISTO (zeu bisexual). Din axilele lui Ymir 
s-au născut un fiu şi o fiică. Ymir a fost ucis de Asen, sângele 
lui inundând pământul. Din părţile ciuntite s-a născut 
cosmosul: din părul lui au luat naştere pădurile; din creieri, 
norii; din carne, pământul; din sânge, marea; din oase, 
dealurile; din craniu, bolta cerească. 


Instrăinarea mă obligă să trăiesc în universul 
literaturii. 


zile de editurile comuniste, să dea interviuri, să participe la emisiuni 
televizate, iar în filmul difuzat pe 3 oct. 2009 de TV-Cultural Măriuca 
Vulcănescu a avut multe intervenţii extrem de interesante. Din 
amintirile ei s-a putut afla că până la condamnarea tatălui ei (din 
februarie 1948), în închisoarea Văcăreşti au fost permise vizitele în 
fiecare vineri, că pe fişa de arestare era trecut „apolitic” şi că după 
condamnarea definitivă, Mircea Vulcănescu s-a îmbolnăvit de icter 
din cauza nedreptăţii suferite. 

& vezi Isabela Vasiliu-Scraba, Himera Şcolii de la Păltiniş 
ironizată de Noica, în rev. „Acolada”, nr 2(65), febr.2013, p.16 şi 22 ; 
http://www.isabelavs.go.ro/Articole/IsabelaVS- 
himera 1ScoalaPaltinis7.htm ; precum şi Himera discipolatului de la 
Păltiniş, prilej de fină ironie din partea lui Noica, în rev. „Acolada”, 
nr 3(66), martie 2013, p.16 şi 23 ; sau http://www.isabelavs.go.ro/ 
Articole/IsabelaVS-himera2ScoalaPaltinis9.htm 

7. Dintr-un document arătat pe fugă (în partea a doua a filmului 
despre M. Vulcănescu difuzat de TV Cultural în 10 oct. 2009) reieşea 
că deținutului Mircea Vulcănescu spitalizarea i-a fost refuzată fie de 
Pantiuşa Bodnarenco, fie de generalul NKVD Boris Grumberg, alias 
Alexandru Nicolschi (adjunct al şefului Securităţii) pe cererea unde 
era precizat diagnosticul de pleurezie. În urma bătăilor de la Jilava, 
lui Mircea Vulcănescu i-a intrat o coastă în plămân, ceea ce a dus 
apoi la pleurezie. Rezoluția negativă nu a fost arătată. S-a spus numai 
că cererea (refuzată) era făcută să primească aprobare de la Şeful 
Securității. Din jurnalul lui Petre Pandrea (p.232) aflăm că totuşi M. 
Vulcănescu a ajuns la Spitalul Penitenciar Văcăreşti, unde i s-au scos 
din plămâni 800 de grame de puroi. „Organismul rezistent s-a refăcut. 
Când am intrat eu /.../ Mircea Vulcănescu pleca cu duba la Aiud, 
refăcut” (Crugul mandarinului. Jurnal intim. 1952-1958, Ed. Vremea, 
Bucuresti, 2002, p.233). 

8 Emisiunea radiofonică din 3 aprilie 1995 cu interviul luat lui 
Andrei Pleşu de Claudia Tiţa a fost imprimată pe unul din cele două 
CD-uri însoțind volumul scos de Societatea Română de Radiodifuziune 
(Cuvinte pentru fratele rămas departe, 2004) cu ocazia centenarului 
naşterii lui Mircea Vulcănescu. 

La TV, filmul Lettre paysanne (Kaddu beykat) 
realizat de senegaleza Safi Faye. Este cronica unui an de 
secetă şi drama unei iubiri neîmplinite, din cauza mizeriei. 
Un film sensibil, plin de pudoare. Încoronat cu premiul 
Sadoul. 


Jurnal. Malta. (1) Micul arhipelag (Malta, 
Comino, Gozo) creează o punte între continentul european 
şi cel african. Câteva puncte de reper istorice: Secolul al VI- 
lea î.e.n. — epoca neolitică (templele megalitice; 850 î.e.n.: 
locuitorii fenicieni; 60 î.e.n.: naufragiul Sf. Paul; 870 e.n.: 
arabii cuceresc arhipelagul; 1265 —- dominaţia franceză (casa 
de Anjou); 1479 — dominaţia spaniolă; 1565 invazia turcilor 
(marele asediu); 1571 Valetta devine capitala arhipelagului; 
1813-1964: colonie britanică; 1964: Malta devine 
independentă. 

Geologic. Sudul insulei este accidentat, cu faleze 
abrupte, în timp ce nordul este plat. Vegetaţia: 
măslini, dafini, lămâi, Bougainville. Fauna: 
păsări puține, maltezii asasinând păsările (care 
le fură peştii), o îndeletnicire violentă, 
condamnată de Uniunea Europeană. 

Maltezii, sunt mici, rotofei, bronzaţi, 
reflectând lingvistic un dialect romanic (20%) 
împletit pe-o limbă arabă (80%). Engleza este 
limba curentă (fostă colonie britanică) pentru 
turişti şi oameni de afaceri. Cetăţeanul de rând 
este politicos, amabil, vorbăreț (cu măsură), 
profund religios, arhipelagul fiind înțesat de 
biserici, alături de numeroasele temple 
megalitice (7000 î.e.n.), maiestuoase, ca 
templele de la Taxien, Hagar Qim, Ggantija. 
Impresionantă este construcția sacrală 
Hypogaum (5500 î.e.n.) formată din galerii 
subterane înfricoşătoare. Paralel, există 
mormintele feniciene, şiroind de mistere. 

Arta şi cultura Maltei sunt reprezentate de-o suită 

de construcţii eclectice, construcții romanice, biserici şi 

catedrale în stil baroc, neoclasicist şi renascentist; pictura 

e influențată de maeştri italieni. Specifice, malteze, sunt 

balcoanele ornamentate, închise cu ferestre mari, de bărcile 

colorate (Dghajsa) şi de broderiile florale migăloase, 
exportate în lumea întreagă. 

Despre literatura malteză, date puţine. Biblioteca 
Naţională fiind închisă, capitolul documentar a rămas 
deschis. Dorința de a-l completa rămâne un imperativ. 
Primul text literar scris în limba malteză a apărut în 1533, 
sub pana lui Pietro Caxaro. Literatura contemporană e 
dominată de poetul național Dun Karm (1874-1963) şi de 
scriitorul Francis Ebejer. 

Ne-am instalat comod, într-o regiune calmă, la 
Mellieha, în nord-vestul insulei, nu departe de golful Sf. 
Paul (aici a naufragiat Sf, Paul, în drum spre Roma). Orăşelul 
(10.000 de locuitori) este ticsit de prăvălii, expunând articole 
(suveniruri) pentru turişti. Vizităm singura atracţie a locului, 
Catedrala Mellieha, stil baroc. Interesant este relicvarul, 
care păstrează „mulțumirile” credincioşilor, care au fost 
tămăduiți de Sfânta Mellieha. 

Seara am gustat primele specialități malteze: 
Timpana, un maldăr de macaroane amestecat cu bucățele 
de carne (de vițel), ficat de porc, şuncă, ouă, roşii şi 
parmezan. Copios, greu digerabil. Pentru a uşura tranzitul 
intestinal, ne-am euforizat cu o sticlă de vin alb (Verdala 
Blanc de Blancs). 

A doua zi, am străbătut, per pedes, capitala La 
Valetta, urmând indicaţiile ghidului, un tip uscățiv, mustăcios, 
vorbind „o engleză de baltă”, fiind nevoiți să-l întrerupem 
deseori, pentru a înțelege peroraţiile lui. 

Strada principală (Republic Street/ 1 km) taie 
oraşul în două). Este artera principală, comercială, 
deservind pietonii. 

Vizităm Muzeul arheologic (National Museum of 
Archeology) care conţine colecţii datând din epoca neolitică, 
din perioada războaielor punice şi a perioadelor etrusce şi 
greceşti. În apropiere vizităm catedrala Sf. Ion (St. John's 
Co. Cathedral) construită după planurile lui Gerolamo 
Cassan, între anii 1573 şi 1577. Este catedrala „Cavalerilor 
de Malta”. Bolta pictată de Mattia Preti (1613-1699) e formată 
din 18 tablouri, reprezentând scene din viața Sf. loan 
Botezătorul. 

